
Par Būvniecības valsts kontroles biroja uzdevumu izpildes nodrošināšanu
· 1. Atļaut Aizsardzības ministrijai 2017. gadā pārdalīt apropriāciju starp budžeta programmām un budžeta apakšprogrammā 22.12.00  "Nacionālo bruņoto spēku uzturēšana" samazināt kārtējos izdevumus 86 845 euro apmērā un budžeta programmā 33.00.00 "Aizsardzības īpašumu pārvaldīšana" palielināt uzturēšanas izdevumu transfertus 55 965 euro apmērā un kapitālo izdevumu transfertus 30 880 euro apmērā, veicot transferta pārskaitījumu uz Ekonomikas ministrijas budžeta programmu 20.00.00 "Būvniecība", lai Būvniecības valsts kontroles birojs ar 2017. gada 1. oktobri nodrošinātu Aizsardzības ministrijas valdījumā vai turējumā esošo būvju būvniecības kontroli.
· 2. Atbalstīt trīs amata vietu pārdali ar 2017. gada 1. oktobri no Aizsardzības ministrijas budžeta apakšprogrammas 22.12.00 "Nacionālo bruņoto spēku uzturēšana" uz Ekonomikas ministrijas budžeta programmu 20.00.00 "Būvniecība" (Būvniecības valsts kontroles birojam) šā rīkojuma 1. punktā minētās funkcijas nodrošināšanai.
· 2.1 2023. gadā un turpmākajos gados Aizsardzības ministrijai veikt transferta pārskaitījumu no Aizsardzības ministrijas budžeta programmas 33.00.00 "Aizsardzības īpašumu pārvaldīšana" 118 066 euro apmērā uz Ekonomikas ministrijas budžeta programmu 20.00.00 "Būvniecība" (Būvniecības valsts kontroles birojam) šā rīkojuma 1. punktā minētās funkcijas nodrošināšanai.
· 3. Aizsardzības ministrijai un Ekonomikas ministrijai normatīvajos aktos noteiktajā kārtībā saskaņot savstarpējos transfertus 2017. gadam un iesniegt Finanšu ministrijā priekšlikumus apropriācijas izmaiņām turpmākajiem gadiem.
· 4. Aizsardzības ministrijai un Ekonomikas ministrijai noslēgt starpresoru vienošanos, lai nodrošinātu Būvniecības likuma 6.1 panta pirmās daļas 1.1 un 2. punktā minēto Būvniecības valsts kontroles biroja uzdevumu izpildi.
· 5. Par grāmatvedības datu pareizību un finanšu līdzekļu izlietojumu atbilstoši plānotajam ir atbildīgs Būvniecības valsts kontroles birojs.

